Monsanto

Monsanto Company AEBetako nekazaritza korporazioa da, genetikoki eraldatutako hazien ekoizle handiena mundu osoan. Izan ere, hainbat laboretan merkatuen % 70-% 100 dauka bere mende. Halaber, hazi arrunten konpainiarik handiena ere bada munduan, 2005ean Seminis Inc erosi ondoren. Orotara 18.800 langile ditu, eta 2007rako 8.563 mila milioi dolarreko mozkina aitortu zuen"Google Finance: Monsanto Company..

Genetikoki eraldatutako hazien eta hazteko hormonen garapenak eta salmentak, baita politikaren gaineko lobby-jarduerak ere, mundu osoan zehar eragin dute polemika, eta globalizazioaren aurkako mugimenduen eta ingurumenaren aldekoen jomugan jarri dute enpresa.

 Historia 
John Francis Queeny botikariak sortu zuen Monsanto 1901ean St. Louis-en (Missouri). Enpresari emaztearen ezkondu aurreko abizena eman zion. Hastapenean, sakarinaz eta kafeinaz hornitzen zuen Coca-Cola konpainia. 1940ko hamarkadatik aurrera plastikoen eratorriak ekoizteari ekin zion, eta lehen bonba atomikoa garatzeko proiektuan parte hartu zuen. 1960ko hamarkadan, Vietnamgo Gerran erabilitako agente laranja zeritzonaren ekoizle nagusia bilakatu zen. Bioteknologia arloan 1997an hasi zen.

 Oin oharrak 

 Kanpo estekak 

 Webgune ofiziala

Kategoria:Ameriketako Estatu Batuetako enpresak
Kategoria:Genetikoki eraldatutako organismoak
Kategoria:1901ean sortutako enpresak
Kategoria:New Yorkeko burtsako baloreak
Kategoria:Nekazaritza-erakundeak
Kategoria:New Yorkeko burtsako balore ohiak
Kategoria:Bizi zientzien industria